**Mieli tėveliai,** informuojame, jog Prienų rajono savivaldybės Švietimo skyrius kartu su Nacionaliniu egzaminų centru (NEC) vykdo 2, 4, 6, 8 klasių mokinių patikrinimą diagnostinius ir standartizuotus testus Diagnostinių vertinimo įrankių ir standartizuotų testų tikslas – sudaryti sąlygas mokykloms ir mokytojams savarankiškai ir objektyviai įsivertinti savo mokinių mokymosi pasiekimus, rinkti grįžtamojo ryšio informaciją, reikalingą ugdymo kokybei ir vadybai gerinti. Standartizuoti testai kuriami remiantis standartizuotomis programomis. Kartu su standartizuotais testais skelbiamos vertinimo instrukcijos, testų charakteristikos, šalies mokinių rezultatai. **Testų atlikimo trukmė: 60 min.**

**Standartizuotų testų grafikas 8 klasės mokiniams, 2016 m.:**

1. **RAŠYMAS – balandžio 19 d.**
2. **SKAITYMAS – balandžio 21 d.**
3. **MATEMATIKA – balandžio 25 d.**
4. **SOCIALINIAI MOKSLAI – gegužės 3 d.**
5. **GAMTOS MOKSLAI – gegužės 6 d.**

Mokiniams taip pat bus pateikti klausimynai. Klausimyno atsakymai nebus prieinami nei mokyklos mokytojams, nei administracijai ir iš karto po klausimynų pildymo, bus sudedami į voką ir išsiųsti į NEC. Vėliau mokyklai bus pateikti tik apibendrinti mokyklos klausimynų rezultatai. Prie mokinių darbų nėra nei vardo nei pavardės, mokinio asmens duomenys užkoduoti specialiais kodais, kuriuos kompiuterinė sistema sugeneruoja automatiškai ir priskiria mokiniui.

Mokiniai ir jų tėvai su gautais rezultatais galės supažindinti 2016 metų birželio mėn. pradžioje arba rugsėjo mėnesį *(priklausomai nuo laikotarpio kada mokykla gaus rezultatus iš NEC)*. Ataskaitose bus pateikiami lyginamieji mokyklos/ klasės/ mokinio ir šalies rezultatai. Daugiau informacijos [www.nec.lt](http://www.nec.lt) → standartizuoti testai.

Prienų r. Skriaudžių pagrindinės mokyklos administracija,

Tel. konsultacijoms: 8-671-36967 (direktorė);

8-671-36031 (pavaduotoja ugdymui).

--------------------------------------------------------------------------